|  |  |  |  |
| --- | --- | --- | --- |
| **Fusha: Shkencat natyrore** | **Lënda: Biologji** | **Shkalla: 5** | **Klasa: 10** |
| **Tema mësimore: Ushtrime** | | **Situata e të nxënit:** Vlerësim i njohurive të marra, shkathtësi, logjikë. | |
| **Rezultatet e të nxënit të kompetencave të fushës s**ë **biologjisë** **sipas temës mësimore:**  **Nxënësi:**   * Ushtron veten për punë të pavarur * Zgjidh pyetje me alternativa e saktë dhe e gabuar. * Skicon pamje të ndryshme biologjike. * Aftësohet në zgjidhjen logjike të ushtrimeve. * Mban qëndrim pozitiv ndaj punë së shokëve në grup dhe klasë. | | **Fjalët kyçe:**   * Koncepte në ushtrime të kapitujve që dalin gjatë zgjidhjes së ushtrimeve. | |
| **Burimet:**   * Teksti mësimor Biologjia 10 | | **Lidhja me fushat e tjera ose me temat ndërkurrikulare:** | |
| **Përshkrimi kontekstual i situatës**  Ushtrimet e 3 kapitujve që punohen në këtë orë nxitin kompetenca të të menduarit, të komunikimit dhe të shprehurit si dhe zhvillojnë të nxënit. | | | |
| **Metodologjia dhe veprimtaritë e nxënësve** Punë në grupe  Grupet janë 4-5 nxënës. Secili grup përmban **lloje të ndryshme inteligjencash**.  **Grupi 1**- punon ushtrime me nivele të ndryshme vështirësie si: - gjeni dy karakteristika të përbashkëta të organizmave të gjallë, - vizatim i një prerjeje tërthore të një fruti, llogaritja e diametrit etj. Këtë ushtrim duhet ta realizojnë edhe grupet e tjera.  Është dhënë një qelizë virusale. Diskutoni për të çfarë dini? Të gjitha këto ushtrime gjenden në faqen 17 të tekstit mësimor Biologjia 10.  **Grupi 2**- Punon ushtrime me nivele të ndryshme inteligjence si: punohet vlerësim njohurish   * Jepen disa emërtime tregoni nëse është organel, ind, organ, sistem organesh, organizëm. * Dalloni çdo çift termash kloroplast-klorofil etj.   Ushtrimi 5 paraqet pamje të dy qelizave (ushtrim logjik) ku mund të gjenden tek njeriu njëra nga këto qeliza. Ky ushtrim duhet të punohet edhe nga grupet e tjera. Ushtrimet e këtij grupi janë në faqen 27 të librit të Biologjisë 10.  **Grupi 3**- Punohen ushtrime që paraqesin vlerësim njohurish- Të korrigjohet gabimi në pohim- Ushtrim logjik për Difuzionin, Analizë e grafikut dhe e tabelës. Në një etapë tjetër nxënësit e grupeve këmbejnë punën e tyre. Nxënësve u kërkohet të krahasojnë rezultatet nga grupet. Ato korrigjojnë njëri-tjetrin. Më pas mësuesi/ja krijon grupe të tjera që janë me te njëjtin nivel inteligjence. Secilit grup i jep nga një ushtrim sipas nivelit të tyre. Nxënësit punojnë dhe përgjigjen. Përgjigjet plotësohen dhe saktësohen edhe nga grupet e tjera por edhe nga mësuesi/ja. Në fund bëhet një përmbledhje e orës mësimore. Puna me grupe me inteligjenca të ndryshme në orën e ushtrimeve është efikase sepse nxit të **kompetenca** të të nxënit në bashkëpunim te nxënësit, ku nxënësi mëson nga njohuritë e shokut të tij si dhe zhvillon kompetenca të të menduarit kritik dhe të pavarur të nxënësve. | | | |
| Situata quhet e realizuar nëse nxënësi:   * Merr pjesë aktive në zgjidhjen e saj. * Jep përgjigje të sakta në rubrikën vlerësim njohurish. * Skicon saktë, mendon dhe vepron me logjikë. * Diskuton lirisht figurat e paraqitura në ushtrime. * Mban qëndrim pozitiv gjatë diskutimit. | | | |
| **Vlerësimi:**  Mësuesi përdor teknikën e vlerësimit te nxënësit nga nxënësi. Mësuesi mban shënime në evidencë për disa prej nxënësve lidhur me saktësinë dhe zgjidhjen e ushtrimeve, vlerësohen për kontributin e tyre gjatë punës në grupe. Për përgjigjet e dhëna dhe lirshmërinë në korrigjim. | | | |
| **Detyrat dhe puna e pavarur:**  Nxirrni nga libra dhe teste ushtrime të këtyre kapitujve, i zgjidhni ato dhe i sillni në klasë. | | | |