|  |  |  |  |
| --- | --- | --- | --- |
| **Fusha: Shkencat natyrore** | **Lënda: Biologji** | **Shkalla: 5** | **Klasa: 10** |
| **Tema mësimore:** Përdorimi i Glukozës | | **Situata e të nxënit:** Bimët përdorin glukozën për të prodhuar proteina, substanca të tjera organike. | |
| **Rezultatet e të nxënit të kompetencave të fushës s**ë **biologjisë** **sipas temës mësimore:**  **Nxënësi:**   * Tregon mënyrën se si përdoret glukoza nga bima. * Analizon përdorimin e glukozës për prodhimin e proteinave, substancave organike. * Shpjegon rëndësinë e depozitimit në amidon të glukozës. | | **Fjalët kyçe:**   * Azot * Sakarozë | |
| **Burimet:**   * Teksti Biologjia 10 * Internet | | **Lidhja me fushat e tjera ose me temat ndërkurrikulare:**   * TIK | |
| **Përshkrimi kontekstual i situatës**  Bimët përdorin glukozën për të prodhuar proteina dhe substanca të tjera organike. Analizohet mënyra sesi bimët e përdorin glukozën e prodhuar prej tyre në procesin e fotosintezës. | | | |
| **Metodologjia dhe veprimtaritë e nxënësve ERR Evokimi**  Mësuesi/ja u kërkon nxënësve të thonë se çfarë ata dinë rreth karbohidrateve dhe fotosintezës nga mësimet e kaluara. Një nxënës shkruan në tabele mendimet që japin nxënësit.   * **Karbohidratet** janë molekula me rëndësi biologjike. * **Glukoza** është sheqer i thjeshtë (monosakarid). * **Treten** në ujë. * Bashkimi i dy monosakarideve formon **disakaridet** si**: -maltoza**   **-sakaroza**   * Janë me funksion **energjetik**. * **Fotosinteza** është procesi me anë të të cilit bimët prodhojnë karbohidrate nga lëndë të thjeshta.   Mësuesi/ja bën një përmbledhje të ideve dhe mendimeve të nxënësve. | | | |
| **Ndërtimi i njohurive Udhëzues i të lexuarit ndërveprues**  **Punë në dyshe**   * Mësuesi/ja harton një udhëzues që t’i ndihmojë nxënësit ku të përqendrojnë vëmendjen gjatë leximit. * Ai/ajo e ndan klasën në grupe pune dhe kërkon prej tyre që të mendojnë në mënyrë kritike rreth materialit dhe të arrijnë në përfundime.   **Grupi A**- mendon në mënyrë kritike rreth materialit që lexon: Përdorimi i glukozës për të prodhuar proteina dhe substanca të tjera organike.   * Më pas Grupi A duhet t’i përgjigjet pyetjeve:   1. Për çfarë përdoret Glukoza?   2. Si i përdorin sheqernat bimët për të prodhuar aminoacide?   3. Cili element u nevojitet?   4. Si i thithin jonet nitrat nga toka dhe me kë kombinohen ato? * Mësuesi/ja thekson: substanca tjetër që përdorin bimët është **klorofili.**   5. Në këtë rast, për çfarë elementesh ka nevojë bima? (N, Mg etj)  **Grupi B** mendon në mënyrë kritike rreth materialit që lexon: Përdorimi i glukozës për energji dhe shndërrimi në sakarozë për transport.   * Më pas Grupi B duhet t’i përgjigjet pyetjeve:   1. Nga ku nxirret energjia në gjethe?   2. Si quhet procesi që u siguron këtë energji?   3. E gjithë glukoza do të shpërbëhet për të prodhuar energji? Si mendoni?   4. Si duhet të jetë molekula e glukozës për tu transportuar?   5. Pse shndërrohet në sheqer sakarozë?   **Grupi C** mendon në mënyrë kritike rreth materialit që lexon: Depozitimi si amidon.   * Më pas Grupi C duhet t’i përgjigjet pyetjeve:   1. Cilat janë vetitë e glukozës?   2. A ka veti të mira për depozitim?   3. Rreshtoni tre arsyet pse glukoza nuk është molekulë e mirë për tu depozituar.   4. A mund të rishndërrohet sakaroza në glukozë?   5. Në përfundim nxënësit bëjnë një paraqitje të përgjithshme të informacioneve të marra duke komentuar figurën 6.11 të tekstit mësimor. | | | |
| * **Organizues grafik**   Mësuesi/ja u kërkon nxënësve të plotësojnë tabelën e mëposhtme ku ato të arrijnë të komentojnë jonet minerale për të cilat ka nevojë bima.   |  |  |  | | --- | --- | --- | | **Elementet** | **Azot** | **Magnez** | | Kripëra minerale |  |  | | Përse nevojiten |  |  | | Mungesa |  |  | | | | |
| Situata quhet e realizuar nëse nxënësi:   * Merr pjesë aktive në zgjidhjen e saj. * Jep përgjigje të sakta mbi argumente, * Plotëson drejt organizuesin grafik. * Diskuton lirisht | | | |
| **Vlerësimi:**  Vlerësimi i nxënësit mbështetet në rezultatet e të nxënit të kompetencave të fushës sipas temës mësimore. Mësuesi përdor teknikën e vlerësimit te nxënësit nga nxënësi. Mësuesi mban shënime në evidencë për disa prej nxënësve lidhur me saktësinë e interpretimit të dukurisë së difuzionit dhe argumentimin e punës në grup. | | | |
| **Detyrat dhe puna e pavarur:**  Sillni materiale nga interneti për përdorimin e glukozës nga bima dhe argumentoni ato në klasë. | | | |