|  |  |  |  |
| --- | --- | --- | --- |
| **Fusha: Shkencat natyrore** | **Lënda: Biologji** | **Shkalla: 5** | **Klasa: 10** |
| **Tema mësimore:** Dhëmbët, llojet, prishja e tyre. | | **Situata e të nxënit:** Studim stomatologjik, dhëmbët, rëndësia për tretjen mekanike. | |
| **Rezultatet e të nxënit të kompetencave të fushës s**ë **biologjisë** **sipas temës mësimore:**  **Nxënësi:**   * Shpjegon ndërtimin e dhëmbit. * Liston dhe argumenton llojet e dhëmbëve. * Identifikon sëmundje të mishrave të dhëmbëve. * Tregon pse prishen dhëmbët. | | **Fjalët kyçe:**   * Gëlltitje * Dhëmbë, prerës, të qenit, paramolarë, molarë * Smalt * Dentinë * Pulpa * Rrënja e dhëmbit * Cementi * Pllakë | |
| **Burimet:**   * Foto,video * Teksti mësimor * Video-projektor * Tablo | | **Lidhja me fushat e tjera ose me temat ndërkurrikulare:**   * TIK | |
| **Përshkrimi kontekstual i situatës**  Jepet fotoja e ndërtimit të dhëmbit. Interpretohet nga nxënësit për informacionin që mbart. | | | |
| **Metodologjia dhe veprimtaritë e nxënësve ERR**  EVOKIMI  Pyetje përgjigje  Nxënësit rikujtojnë tretjen mekanike dhe kimike. Këto dy koncepte të marra në mësimet e kaluara. Më pas nxënësit shohin foton dhe e interpretojnë atë duke i dhënë përgjigje pyetjeve.  Si quhet pjesa e dhëmbit e futur në nofull?  Po pjesa e dukshme e tij? (kurora).  Çfarë vendoset nën smalt? Si është ajo?  Kush është në qendër të dhëmbit ?  Po rrënjën e dhëmbit kush e mbulon?. Përgjigjet e nxënësve i plotëson mësuesja dhe përfundon shpjegimin e ndërtimit të dhëmbit. | | | |
| **Nd**ërtimi i njohurive: DRTA (veprimtari e të menduarit dhe të lexuarit të drejtuar)  Materiali i dhënë në tekstin mësimor të lexohet për dhjetë minuta me kujdes nga çdo nxënës në heshtje dhe do bëhen pyetje, mësuesi/ja shkruan pyetjet në tabelë që u drejton nxënësve dhe ato përgjigjen.   1. Sa lloje dhëmbësh keni? 2. Ku janë të vendosur dhëmbët prerës, po ato të qenit? 3. Ç’janë paramolarët dhe molarët, për çfarë përdoren? 4. Ç’janë dhëmbët rënës?   Pastaj mësuesi/ja shfaq me video projektor llojet e dhëmbëve tek njeriu. Çdo pyetje merr përgjigje dhe komentohet funksioni i dhëmbëve, mësuesi/.ja u tregon me video nxënësve pllakën e dhëmbëve (gurëzat) ajo që prish dhëmbët, nxënësit mendojnë dhe reflektojnë për mënyrën si ti mbajnë dhëmbët të shëndetshëm. | | | |
| **Pyetje dhe ushtrime p**ë**r diskutim:**   * Çfarë është pllaka? * Si mund të shkaktohet sëmundja e mishit të dhëmbëve? * Jepni disa këshilla për mosprishjen e dhëmbëve. | | | |
| Situata quhet e realizuar nëse nxënësi:   * Merr pjesë aktive në zgjidhjen e saj. * Analizon ndërtimin, funksionin dhe sëmundjet e dhëmbëve. * Diskuton lirisht fotot dhe videot e paraqitur. | | | |
| **Vlerësimi:**  Vlerësimi i nxënësit mbështetet në rezultatet e të nxënit të kompetencave të fushës sipas temës mësimore. Mësuesi përdor teknikën e vlerësimit te nxënësit nga nxënësi. | | | |
| **Detyrat dhe puna e pavarur:**  Sillni në klasë materiale interneti që komentojnë mënyrë se si duhet të kujdesemi për dhëmbët, ruajtjen nga sëmundjet. | | | |