|  |  |  |  |
| --- | --- | --- | --- |
| **Fusha: Shkençat natyrore** | **Lënda: Biologji** | **Shkalla: 5** | **Klasa: 10** |
| **Tema mësimore:** Asimilimi | | **Situata e të nxënit:** Mënyra sesi lëvizin molekulat e tretura të ushqyesit drejt qelizave të trupit. | |
| **Rezultatet e të nxënit të kompetencave të fushës s**ë **biologjisë** **sipas temës mësimore:**  **Nxënësi:**   * Shpjegon termin asimilim. * Analizon si transportohen ushqyesit e përthithur nga zorra e hollë në mëlçi. | | **Fjalët kyçe:**   * Asimilim | |
| **Burimet:**   * Foto/video * Teksti mësimor | | **Lidhja me fushat e tjera ose me temat ndërkurrikulare:**   * TIK | |
| **Përshkrimi kontekstual i situatës**  Paraqitet një video e ndërtimit të mëlçisë ku jepet vena portë e mëlçisë si dhe struktura e brendshme e saj. Interpretohet për informacionin që mbart. | | | |
| **Metodologjia dhe veprimtaritë e nxënësve ERR**  EVOKIMI  Bëhet një përmbledhje e mësimeve të mëparshme. Nëpërmjet këtij **kllaster**i, nxënësit përsërisin informacionin e marrë.  Mësuesi/ja bën një përmbledhje të këtij informacioni. | | | |
| **Ndërtimi i njohurive**  **Rrjeti i diskutimit**  Nxënësit diskutojnë rreth videos. Ato interpretojnë strukturën e mëlçisë si një organ i rëndësishëm i sistemit të tretjes. Nxënësit theksojnë se mbasi janë përthithur në gjak ushqyesit, ata shkojnë në **venën Porta të** **mëlçisë.** Diskutohen funksionet e mëlçisë. Mësuesi/ja liston disa ushqyes që shpërbëhen, disa që shndërrohen dhe disa që depozitohen. Ushqyesit e tretur në plazmë shkojnë në pjesë të tjera të trupit ku bëhet pjesë e qelizës. Kështu ka ndodhur asimilimi tek kafshët. | | | |
| **Ilustrim**  Ilustrohet informacioni i marrë me një paraqitje videoje sesi ushqyesit asimilohen nga qelizat e trupit. Nxënësit marrin pjesë përmbledhje të materialit të ilustruar. | | | |
| Situata quhet e realizuar nëse nxënësi:   * Merr pjesë aktive në zgjidhjen e saj. * Analizon si transportohen ushqyesit e përthithur nga zorra e hollë në mëlçi. * Përshkruan dhe trajton videon që tregon procesin e asimilimit. * Diskuton lirisht për procesin e asimilimit. | | | |
| **Vlerësimi:**  Vlerësimi i nxënësit mbështetet në rezultatet e të nxënit të kompetencave të fushës sipas temës mësimore. Mësuesi përdor teknikën e vlerësimit te nxënësit nga nxënësi. | | | |
| **Detyrat dhe puna e pavarur:**  Skiconi një gyp ushqimor së bashku me organet shtesë. | | | |