|  |  |  |  |
| --- | --- | --- | --- |
| **Fusha: Shkençat natyrore** | **Lënda: Biologji** | **Shkalla: 5** | **Klasa: 10** |
| **Tema mësimore:** Ushtrime | | **Situata e të nxënit:** Vlerësim i njohurive të marra, shkathtësi, logjikë të kapitujve të ushqyerit tek kafshët dhe tek bimët. | |
| **Rezultatet e të nxënit të kompetencave të fushës s**ë **biologjisë** **sipas temës mësimore:**  **Nxënësi:**   * Përshkruan nevojat për energji, dietën. * Shpjegon rolin e tretjes mekanike dhe kimike. * Emërton pjesët përbërëse të gypit ushqimor. * Tregon faktorët kufizues për realizimin e fotosintezës si dhe komenton ndërtimin e gjethes. * Punon ushtrime logjike të tekstit. | | **Fjalët kyçe:**  - Koncepte në ushtrime të kapitujve që dalin gjatë zgjidhjes së ushtrimeve. | |
| **Burimet:**   * Teksti mësimor Biologjia 10. | | **Lidhja me fushat e tjera ose me temat ndërkurrikulare:** | |
| **Përshkrimi kontekstual i situatës**  Ushtrimet e kapitujve që punohen në këtë orë nxitin **kompetenca** të të menduarit, të komunikimit dhe të shprehurit si dhe zhvillojnë të nxënit në bashkëpunim. | | | |
| **Metodologjia dhe veprimtaritë e nxënësve ERR**  EVOKIMI  **Punë në grupe**  Grupet janë 4-5 nxënës. **Tre grupeve** të para do ti caktohet të zgjidhin ushtrimet e faqes 90-92 (1-7, teksti mësimor). **Tre grupeve** të tjera do ti caktohet të zgjidhin ushtrimet e faqes 70-72 (1-8, teksti mësimor). Materiali është i kapitujve të të ushqyerit te bimët, dhe Të ushqyerit te kafshët. Pasi nxënësit e tre grupeve të para kanë diskutuar bashkë ushtrimet dhe kanë gjetur përgjigjen e saktë, ato i ndërrojnë ushtrimet me nxënësit e grupeve të tjera të cilët i kanë përcaktuar përgjigjet për ushtrimet e tyre. Kjo teknikë e të nxënit në bashkëpunim zgjat 15 min. Pastaj mësuesi/ja pyet për përgjigjet e ushtrimeve. Ato jepen nga nxënës përfaqësues për secilin grup. Realizohet dhënia e përgjigjeve me radhë. Në rast se përgjigja nuk jepet si duhet nga njëri grup kërkohet përgjigja nga grupet e tjera. Duhet patur kujdes që të gjithë pjesëtarët e grupit të marrin pjesë në zgjidhjen e ushtrimeve. Ushtrimet më të vështira kërkojnë më shumë kohë për tu zhvilluar. Më pas mësuesi/ja jep ushtrime shtesë nga teksti me ushtrime. Në këto ushtrime ajo i grupon nxënësit sipas niveleve, ku ato të nivelit më të lartë kanë shkallë vështirësie më të madhe. Diskutohen ushtrimet e përfunduara. Kjo orë nxit të nxënit në bashkëpunim të nxënësit ku ai mëson nga njohuritë e shokut të tij dhe zhvillon mendimin kritik të pavarur të nxënësve me kompetenca kyce të lëndës. | | | |
| Situata quhet e realizuar nëse nxënësi:   * Merr pjesë aktive në zgjidhjen e saj. * Zgjidh ushtrime të niveleve të ndryshme. * Diskuton lirisht për zgjidhjen e tyre në grup dhe ndërmjet grupeve. | | | |
| **Vlerësimi:**  Mësuesi përdor teknikën e vlerësimit te nxënësit nga nxënësi. Mësuesi mban shënime në evidencë për disa prej nxënësve lidhur me saktësinë dhe zgjidhjen e ushtrimeve, vlerësohen për kontributin e tyre gjatë punës në grupe. Për përgjigjet e dhëna dhe lirshmërinë në korrigjim. | | | |
| **Detyrat dhe puna e pavarur:**  Nxirrni nga libra dhe teste ushtrime të këtyre kapitujve, i zgjidhni ato dhe i sillni në klasë. | | | |