|  |  |  |  |
| --- | --- | --- | --- |
| **Fusha: Shkencat natyrore** | **Lënda: Biologji** | **Shkalla: 5** | **Klasa: 10** |
| **Tema mësimore:** Kontrolli i sëmundjeve.  **S**ëmundjet autoimune. | | **Situata e të nxënit:** Kontrolli i sëmundjeve infektive mbështetet në vaksinim. | |
| **Rezultatet e të nxënit të kompetencave të fushës s**ë **biologjisë** **sipas temës mësimore:**  **Nxënësi:**   * Tregon se si vaksinat kontrollojnë sëmundjet në popullatë. * Shpjegon rëndësinë e vaksinimit. * Analizon sëmundjen auto- imune **diabeti i** **tipit1** | | **Fjalët kyçe:**   * Sëmundje autoimune * Insulinë | |
| **Burimet:**   * Teksti Biologjia 10 * Internet * Figura | | **Lidhja me fushat e tjera ose me temat ndërkurrikulare:**   * TIK | |
| **Përshkrimi kontekstual i situatës**  Jepet figura dhe pamje me video të fëmijëve të vaksinuar dhe të rritur duke injektuar insulinë. Komentohen për informacionin që mbartin. | | | |
| **Metodologjia dhe veprimtaritë e nxënësve ERR**  **Evokim Brainsterming**  Mësuesi/ja u kërkon nxënësve të thonë se çfarë shohin në figurë. Ajo i orienton me pyetjet- çfarë shihni në figurë?  A keni informacion për sëmundjen e fruthit? Po për sëmundje e lisë dhe poliomelitit?  Çfarë tregon grafiku që shihni?  Një nxënë shkruan në tabelë mendimet që japin nxënësit për të.  **Nxënësi 1** – Në figurë jepet numri i rasteve me fruth. Në SHBA përpara dhe pas futjes së vaksinimit.  **Nxënësi 2** – Fruthi është së sëmundje që përhapet me anë të ajrit, ai shkakton skuqje të lëkurës, temperaturë dhe dëmtim të trurit.  **Nxënësi 3** – thekson: lija shkaktohet si fruthi dhe poliomeliti nga një virus. Lija transmetohet me kontakt të drejtë përdrejtë. Lëkura mbetet me shenja dhe personi verbohet. Ndërsa nga poliomeliti shkaktohet paralizë e përhershme. | | | |
| **Ndërtimi i njohurive Rrjeti i diskutimit**  Mësuesi/ja shtron pyetjen për diskutim. **Ku qëndron rëndësia e vaksinimit të popullatës? Nx**ënësit mendojnë në dyshe për 3-4 minuta dhe shënojnë 3 arsye që mbështesin argumentin e tyre. Secila dyshe bashkohet me një dyshe tjetër duke plotësuar këtë rrjet diskutimi me të gjithë klasen.  Mësuesja plotëson: **Vaksinimi siguron mbrojtjen** e duhur për popullatë kur ato janë vaksinuar më shume se 93% e fëmijëve. Ajo u tregon nxënësve që një numër i caktuar prindërish nuk vaksinuan fëmijët nga fundi i vitit 90 dhe në fillim të vitit 2013 kur këto ishin në moshën 10- 18 vjeç u sëmurë nga fruthi (epidemi). Mësimi më pas mësuesi/ja e vazhdon e drejtuar nxënësit të lexojnë në mënyrë krijuese, ç’janë sëmundjet **autoimune** dhe mbas 10 minutash ato diskutojnë. Limfocitet i përgjigjen vetëm qelizave të huaja që futen në trup. Sëmundjet që janë pasojë e keqfunksionimit të sistemit imunitar quhen sëmundje autoimune siç është **diabeti i tipit 1. Nx**ënësit saktësojnë që pankreasi është një gjëndër që prodhon enzima të cilat tresin ushqimin në zorrë dhe prodhon hormone që kontrollojnë përqendrimin e glukozës në gjak. Hormoni është insulina që prodhohet nga qeliza beta. Ky diabet shfaqet në fëmijë, nxënësit diskutojnë rreth figurë 10.17 më pas idetë dhe mendimet e nxënësve mësuesja i shkruan në dërrasë. | | | |
| **Reflektimi Shkrim i shpejtë** Mësuesi/ja i le nxënësit për 5 minuta të shkruajnë se çfarë mësuan për vaksinat, sëmundjet autoimune dhe diabetin e tipit 1. Më pas u kërkon nxënësve të shkruajnë shpejt duke u përqendruar në atë që mendojnë dhe jo se sa bukur po e shkruajnë. U kërkohet disa nxënësve ta lexojnë atë që kanë shkruar. | | | |
| Situata quhet e realizuar nëse nxënësi:   * Merr pjesë aktive në zgjidhjen e saj. * Jep përgjigje të sakta për kontrollin e sëmundjeve, sëmundjet autoimune. * Diskuton për sëmundjet autoimune, diabet i tipit 1, dhe diskuton për vaksinat. | | | |
| **Vlerësimi:**  Vlerësimi i nxënësit mbështetet në rezultatet e të nxënit të kompetencave të fushës sipas temës mësimore. Mësuesi përdor teknikën e vlerësimit te nxënësit nga nxënësi. Mësuesi mban shënime në evidencë për disa prej nxënësve lidhur me sëmundjet autoimune dhe kontrollin e këtyre sëmundjeve. | | | |
| **Detyrat dhe puna e pavarur:**  Sillni materiale nga interneti për sëmundjet autoimune dhe i diskutoni ato në klasë. | | | |